《吴伯常家看桃花》
明代·虞堪

二月一日走海涯，吴生邀我看桃花。重寻玄都定何日，且看赤城俱是霞。

此番开颜阿母喜，他年得子小儿誇。蜂衙蝶阵浑扰扰，何处春来有汝家。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。